ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ
ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ (᱑᱗ ᱡᱩᱱ ᱑᱘᱘᱗ - ᱑᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱨᱟᱡᱽᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱟᱨ ᱯᱩᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱨᱟᱡᱽᱡᱚᱯᱟᱲ, ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ, ᱛᱟᱞᱢᱟ ᱵᱷᱹᱠᱷᱩᱞ ᱢᱚᱱᱛᱨᱤ, ᱟᱨ ᱛᱟᱞᱢᱟ ᱨᱩᱠᱷᱤᱭᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱥᱚᱨᱮᱥ ᱩᱠᱤᱞ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱚᱠᱛᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱟᱹᱲᱛᱤ riveting ᱢᱟᱢᱞᱟ ᱨᱤᱱᱤᱡ ᱵᱷᱟᱹᱜᱤᱫᱟᱨ ᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱠᱚ ᱵᱷᱤᱛᱨᱤ ᱠᱷᱚᱱ ᱫᱚ ᱧᱩᱛᱩᱢᱟᱱ INA ᱵᱤᱱᱤᱰᱟᱹᱣ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱰᱨ. ᱠᱟᱛᱡᱩ ᱫᱚ ᱥᱤᱧᱚᱛ ᱨᱮ ᱵᱽᱨᱤᱴᱤᱥ ᱥᱟᱥᱚᱱ ᱵᱤᱨᱩᱫᱷ ᱨᱮ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱟᱹᱰᱤ ᱥᱮᱨᱢᱟ ᱜᱮ ᱡᱚᱴᱟᱣ ᱯᱷᱩᱨᱜᱟᱹᱞ ᱥᱮᱱᱟ ᱠᱚ ᱥᱟᱶ ᱛᱟᱦᱮᱸ ᱠᱟᱛᱮ ᱡᱤᱭᱚᱱ ᱮ ᱠᱷᱮᱢᱟᱣ ᱞᱮᱫ-ᱟ ᱾
ᱜᱤᱫᱽᱨᱟᱹ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ ᱣᱟᱜ ᱡᱟᱱᱟᱢ ᱫᱚ ᱑᱗ ᱡᱩᱱ ᱑᱘᱘᱗ ᱨᱮ ᱡᱚᱣᱨᱟ (ᱱᱤᱛᱚᱜ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ) ᱨᱮᱱᱟᱜ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱮᱫᱚ ᱠᱟᱥᱢᱤᱨᱤ ᱯᱚᱸᱰᱤᱛ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱡᱚᱣᱨᱟ ᱨᱮᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱛᱨᱤᱵᱷᱩᱵᱚᱱ ᱱᱟᱛᱷ ᱫᱚ ᱠᱟᱛᱡᱩ ᱯᱚᱱᱚᱛ ᱨᱤᱱᱤᱡ ᱟᱭᱟᱨ ᱫᱤᱵᱟᱱ ᱮ ᱛᱟᱦᱮᱸ ᱠᱟᱱᱟ ᱾ [᱑][᱒]
ᱚᱞ ᱯᱟᱲᱦᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱭᱞᱟᱥ ᱱᱟᱛᱷ ᱟᱜ ᱥᱮᱪᱮᱫ ᱫᱚ ᱡᱚᱣᱨᱟ ᱨᱮᱱᱟᱜ ᱵᱚᱨᱨ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱩᱱᱤ ᱞᱟᱦᱳᱨ ᱨᱮ ᱨᱚᱝᱜᱚᱢᱚᱦᱚᱞ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾ ᱢᱟᱨᱪ ᱑᱙᱐᱕ ᱨᱮ ᱯᱷᱟᱨᱢᱚᱱ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ, ᱞᱟᱦᱳᱨ ᱠᱷᱚᱱ ᱥᱚᱱᱮᱨ ᱯᱟᱲᱦᱟᱣ ᱯᱩᱨᱟᱹᱣ ᱥᱟᱹᱛ ᱞᱟᱦᱟᱨᱮ ᱩᱱᱤ ᱫᱚ ᱫᱟᱨᱟᱭ ᱥᱮᱨᱢᱟ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱮᱴᱨᱤᱠ ᱨᱮᱱᱟᱜ ᱵᱤᱱᱤᱰ ᱮ ᱯᱟᱥ ᱠᱮᱫ-ᱟ ᱾ [᱓] ᱤᱱᱟᱹ ᱥᱮᱨᱢᱟ ᱜᱮ ᱡᱩᱞᱟᱭ ᱨᱮ ᱩᱱᱤ ᱫᱚ ᱤᱞᱟᱦᱟᱵᱟᱫᱽ ᱨᱮᱱᱟᱜ ᱢᱩᱭᱤᱨ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱨᱮ ᱵᱤᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱾ ᱥᱮᱯᱴᱮᱢᱵᱚᱨ ᱑᱙᱐᱗ ᱨᱮ, ᱩᱱᱤ ᱫᱚ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱱᱩᱱ ᱨᱮᱱᱟᱜ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ, ᱡᱟᱦᱟᱸ ᱫᱚ ᱴᱚᱴᱷᱟᱨᱮ ᱫᱚᱥᱟᱨ ᱴᱷᱟᱶ ᱨᱮ ᱛᱟᱦᱮᱸ ᱮᱱᱟ ᱾ ᱑᱙᱐᱘ ᱨᱮ, ᱩᱱᱤ ᱫᱚ ᱚᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱮ ᱱᱟᱜᱟᱢ ᱨᱮ ᱢᱟᱥᱴᱚᱨ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ ᱾ ᱩᱱᱤ ᱫᱚ ᱑᱙᱑᱔ ᱨᱮ ᱤᱞᱟᱦᱟᱵᱟᱫᱽ ᱮ ᱥᱮᱱᱚᱜ ᱞᱟᱦᱟᱨᱮ ᱠᱟᱱᱯᱩᱨ ᱨᱮ ᱤᱱᱟᱹ ᱥᱮᱨᱢᱟ ᱫᱚ ᱠᱟᱱᱩᱱ ᱠᱟᱨᱵᱟᱨ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱩᱱᱤ ᱫᱚ ᱟᱡᱟᱜ ᱰᱚᱠᱴᱚᱨᱮᱴ ᱤᱱ ᱞᱚ, ᱮᱞᱮᱞᱵᱤᱭ ᱥᱟᱹᱛ ᱠᱮᱫ-ᱟ ᱾ ᱑᱙᱑᱙ ᱨᱮ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ, ᱑᱙᱒᱑ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮ ᱤᱞᱟᱦᱟᱵᱟᱫᱽ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾
ᱟᱯᱚᱱ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱛᱡᱩ ᱟᱨ ᱟᱡᱤᱡ ᱮᱨᱟ ᱨᱩᱯ ᱠᱤᱥᱳᱨᱤ ᱨᱤᱱ ᱫᱚ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱺ ᱯᱮᱭᱟ ᱠᱚᱲᱟ ᱜᱤᱫᱽᱨᱟᱹ ᱟᱨ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱾ ᱦᱚᱯᱚᱱ ᱵᱽᱨᱚᱦᱢᱚ ᱱᱟᱛᱷ ᱠᱟᱛᱡᱩ ᱫᱚ ᱤᱞᱟᱦᱟᱵᱟᱫᱽ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱮ ᱢᱩᱠᱷᱤᱭᱟᱹ ᱡᱚᱥᱴᱤᱥ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ [᱔] ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱥᱤᱵᱽ ᱱᱟᱛᱷ ᱫᱚ ᱚᱱᱟ ᱫᱚᱨᱵᱟᱨ ᱜᱟᱲ ᱨᱮᱜᱮ ᱡᱚᱡᱽ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱟᱨ ᱩᱛᱛᱚᱨ ᱯᱨᱚᱫᱮᱥ ᱞᱮᱡᱤᱥᱞᱮᱪᱚᱨ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱥᱤᱵᱽ ᱱᱟᱛᱷ ᱤᱡ ᱦᱚᱯᱚᱱ, ᱠᱚᱭᱞᱟᱥ ᱱᱟᱛᱷ ᱤᱡ ᱜᱚᱲᱚᱢ ᱠᱚᱲᱟ ᱢᱟᱨᱠᱰᱮᱭ ᱠᱟᱛᱡᱩ, ᱫᱚ ᱥᱤᱧᱚᱛ ᱨᱮᱱᱟᱜ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱡᱚᱡᱽ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤᱭᱤᱡ ᱜᱚᱲᱚᱢ ᱠᱩᱲᱤ ᱛᱤᱞᱚᱛᱛᱚᱢᱟ ᱢᱩᱠᱷᱚᱨᱡᱤ ᱫᱚ ᱱᱤᱣᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱨᱚᱯᱷᱚᱥᱚᱨ, ᱨᱟᱡᱽᱱᱮᱛᱟ ᱟᱨ ᱯᱚᱨᱢᱚᱨ ᱰᱤᱯᱞᱚᱢᱮᱴ ᱥᱚᱥᱤ ᱛᱷᱚᱨᱩᱨ ᱤᱡ ᱯᱩᱭᱞᱩ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Members Bioprofile: Katju, Dr. Kailas Nath". Lok Sabha. Archived from the original on 28 ᱯᱷᱮᱵᱽᱨᱩᱣᱟᱨᱤ 2018. Retrieved 28 ᱯᱷᱮᱵᱽᱨᱩᱣᱟᱨᱤ 2018.
- ↑ "K. N. Katju passes away". The Indian Express. Press Trust of India. 18 ᱯᱷᱮᱵᱽᱨᱩᱣᱟᱨᱤ 1968. p. 7.
- ↑ Reed, Stanley (1950). The Indian And Pakistan Year Book And Who's Who 1950. Bennett Coleman and Co. Ltd. p. 698. Retrieved 20 ᱯᱷᱮᱵᱽᱨᱩᱣᱟᱨᱤ 2018.
- ↑ "Hon'ble Mr. Brahma Nath Katju". allahabadhighcourt.in. Archived from the original on 7 ᱚᱠᱴᱚᱵᱚᱨ 2007. Retrieved 28 ᱯᱷᱮᱵᱽᱨᱩᱣᱟᱨᱤ 2018.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn